Supremum Tribunal Signaturae Apostolicae

**Supremum Tribunal Signaturae Apostolicae** (STSA), seu **Supremum Signaturae Apostolicae Tribunal** (SSAT), vel breviter **Signatura Apostolica**, est dicasterium Curiae Romanae et supremum Sanctae Sedis tribunal. Quod lege propria regitur.

## Historia 
Signatura Apostolica saeculo quinto decimo orta est. Nomen a signatura derivatur, qua praefectus vel referendarius supplicationem permisit ("concessum"). Mox erant duae signaturae: *Signatura gratiae* et *Signatura iustitiae*, convenientes in Raphaelis *Stantiam Signaturae*. Signatura iustitiae fuit etiam supremum tribunal civile. In Anno 1908 Pii X Constitutio *Sapienti consilio*, antequam ordinationem tribunalium Signaturae papalis gratiae et iustitiae supprimens, novam Signaturam Apostolicam creavit. Initio in Palatio Datariae, ab anno 1940 in Palatio Cancellariae sedem habet.

## Competentiae 
In processu iudiciali Signatura Apostolica cognoscit:
# *querelas nullitatis* contra decisiones definitivas vel vim sententiae definitivae habentes Rotae Romanae (artt. 51–54 LP);
# petitiones *restitutionis in integrum* contra decisiones Rotae Romanae (artt. 55–57 LP);
# recursus, in causis de statu personarum, adversus denegatum a Rota Romana *novum causae examen* (artt. 58–61 LP);
# exceptiones suspicionis (artt. 62–65 LP) aliasque causas (artt. 66–69 LP) *contra Iudices* Rotae Romanae propter acta in exercitio ipsorum muneris;
# *conflictus competentiae* inter tribunalia, quae non subiciuntur eidem tribunali appellationis, nisi aliud iure provisum sit (artt. 70–72 LP).

In processu contentioso administrativo Signatura Apostolica cognoscit:
# de recursibus adversus *actus administrativos singulares* (artt. 73–94 LP);
# de actus administrativi *exsecutionis suspensione* (artt. 95–100 LP);
# de *reparatione damnorum* (artt. 101–103 LP);
# de *aliis controversiis administrativis* (art. 104 LP);
# de *conflictibus competentiae* inter dicasteria (art. 105 LP).

Signaturae Apostolicae quoque est rectae administrationi iustitiae invigilare; itaque est occupata in:
# *sanctionibus disciplinaribus* (art. 113 LP);
# *recursibus hierarchicis*, qui ad rectam administrationem iustitiae pertinent (art. 114 LP);
# *commissionibus aliisque rescriptis* (artt. 115–117 LP)– commissio pontificia, prorogatio competentiae– aliae dispensationes– approbatione tribunalium interdioecesanorum vel appellationis;
# *nullitatis matrimonii* declaratione in casibus, qui accuratiorem disquisitionem vel investigationem non exigant (art. 118 LP);
# decretis exsecutivitatis in ordine ad *effectus civiles* obtinendos (artt. 119–121 LP).

### Sigla protocolli 
thumb|Atrium Palatii Cancellariae

Exempla: *Prot. n. 55033/20 CA*; *Prot. n. 12020/80 CG*

## Compositio 
Apud Signaturam Apostolicam agunt:
* Iudices: cardinales, episcopi, aliqui clerici (art. 1 LP)
** Collegia quinque vel trium Iudicum (art. 21 LP)
** Signatura Plena (art. 1, § 3 LP)
* Praefectus (artt. 1, 5 LP)
** Congressus, cui Praefectus praeest (art. 22 LP)
* Secretarius (artt. 2, 6 LP)
* Promotor iustitiae (artt. 3, 7 LP)
** duo substituti (artt. 3, 7 LP)
* Defensor vinculi (artt. 3, 8 LP)
* Referendarii (artt. 3, 10 LP)
* Praepositus Cancellariae (artt. 3, 11 LP)
** notarii, addicti (artt. 12, 13 LP)
** apparitores, cursores (art. 14 LP)
* patroni (artt. 16-20 LP).

### Praefecti ab anno 1908 
# Vincentius Vannutelli (1908–1914)
# Michael Lega (1914–1920)
# Augustus Silj (1920–1926)
# Franciscus Ragonesi (1926–1931)
# Bonaventura Cerretti (1931–1933)
# Henricus Gasparri (1933–1946)
# Maximus Massimi (1946–1954)
# Iosephus Bruno (1954)
# Caietanus Cicognani, propraefectus (1954–1959)
# Franciscus Roberti (1959–1969)
# Dinus Staffa (1969–1977)
# Pericles Felici (1977–1982)
# Aurelius Sabattani (1983–1988)
# Achilles Silvestrini (1988–1991)
# Gilbertus Agustoni (1992–1998)
# Zenon Grocholewski (1998–1999)
# Marius Franciscus Pompedda (1999–2004)
# Augustinus Vallini (2004–2008)
# Raimundus Leo Burke (2008–2014)
# Dominicus Mamberti (ab anno 2014)

## Nonnullae decisiones 1910–1924 
divulgatae in Acta Apostolicae Sedis:

## Nexus externi 
* Pagina officialis
* Ioannes Paulus Montini: *Conspectus decisionum quae a Supremo Signaturae Apostolicae Tribunali in ambitu*
** *iudiciali ab anno 1968 ad annum 2023 latae atque publici iuris factae sunt*
** *contentioso administrativo ab anno 1968 ad annum 2024 latae atque publici iuris factae sunt*
*** vide etiam: Jurisprudence of the Apostolic Signatura in contentious-administrative cases
** *rectae administrationi iustitiae invigilandi ab anno 1968 ad annum 2024 latae atque publici iuris factae sunt*

## Fontes 
Categoria:Curia Romana
Categoria:Ius canonicum